open-index/open-wikipedia-markdown huggingface dataset:
রুমানা মালিক মুনমুন

**রুমানা মালিক মুনমুন** একজন বাংলাদেশী মডেল, অভিনেত্রী, নৃত্যশিল্পী ও উপস্থাপক।  ২০০৬ সালে তিনি লাক্স চ্যানেল আই সুপারস্টারের তৃতীয় রানার-আপ হন।  ২০০৭ সাল থেকে মুনমুন  টেলিভিশন রিয়ালিটি শো লাক্স চ্যানেল আই সুপারস্টার উপস্থাপনা করে থাকেন।

## প্রারম্ভিক জীবন
রুমানা মালিক মুনমুন ১৪ মে জন্মগ্রহণ করেন।  তিনি নর্থসাউথ বিশ্ববিদ্যালয়ে পড়াশোনা করেছেন। তিনি ঢাকায় বুলবুল ললিতকলা একাডেমি থেকে ক্লাসিক্যাল নৃত্য শিখেছিলেন।  তিনি অভিনয় ক্যারিয়ার শুরু করার আগে বেশ কয়েকটি টেলিভিশন বিজ্ঞাপনে কাজ করেছেন।   ২০০৭ সালে, তিনি *[[দারুচিনি দ্বীপ]]* চলচ্চিত্রে অভিনয় শুরু করেছিলেন।  তিনি বাংলাভিশনের জনপ্রিয় টক শো 'আমার আমি' উপস্থাপনা করে থাকেন।

## অভিনীত চলচ্চিত্র

## উল্লেখযোগ্য টিভি নাটক

## উপস্থাপনা
* *স্পেলিং বি*  
* মাছরাঙ্গা টিভির *কেমিস্ট্রি* (২০১৫)  
* *এডক্সেল ইন্টারন্যাশনাল জিসিএসই অ্যান্ড এ লেভেল একজামিনেশন্স ইন ২০১৫* (২০১৬)  
*  চ্যানেল আইয়ের *শুভ বিবাহ*  
* চ্যানেল আইয়ের *লুক এট মি*
* বাংলাদেশ টেলিভিশনে *বিবিসি জানালা মজায় মজায় শেখা*

## ব্যক্তিগত জীবন
তিনি নর্থ সাউথ বিশ্ববিদ্যালয়ের শিক্ষক তৌফিক হাসানের সাথে ২০১৩ সালে বিবাহবন্ধনে আবদ্ধ হন।

## বহিঃসংযোগ
* 

## তথ্যসূত্র

বিষয়শ্রেণী:বাংলাদেশী নারী মডেল
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাঙালি অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী নৃত্যশিল্পী
বিষয়শ্রেণী:নর্থ সাউথ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী নৃত্যশিল্পী
আর্থার ওকনেল

**আর্থার জোসেফ ওকনেল** (; ২৯ মার্চ ১৯০৮ - ১৮ মে ১৯৮১) ছিলেন একজন মার্কিন অভিনেতা। তিনি *[[পিকনিক (১৯৫৫-এর চলচ্চিত্র)|পিকনিক]]* (১৯৫৫) ও *[[অ্যানাটমি অব আ মার্ডার]]* (১৯৫৯) চলচ্চিত্রে অভিনয় করে দুইবার শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *দ্য নেকড সিটি*, *ম্যান ইন দ্য গ্রে ফ্লানেল সুইট*, *বাস স্টপ*, *দ্য গ্রেট রেস*, *পকেট ফুল অব মিরাকলস*, *ফ্যান্ট্যাস্টিক ভয়েজ*, এবং *পসাইডন অ্যাডভেঞ্জার*। তার অভিনীত সর্বশেষ চলচ্চিত্র হল *[[দ্য হাইডিং প্লেস (চলচ্চিত্র)|দ্য হাইডিং প্লেস]]* (১৯৭৫), এতে তিনি দ্বিতীয় বিশ্বযুদ্ধে ইহুদিদের লুকিয়ে রাখেন এমন একজন ঘড়ি-নির্মাতা চরিত্রে অভিনয় করেন।

## ব্যক্তিগত জীবন
ওকনেল ১৯৬২ সালে অ্যান হল ডানলপের (প্রদত্ত নাম: অ্যান বায়ার্ড হল; ১৯১৭-২০০০) সাথে বিবাহবন্ধনে আবদ্ধ হন। অ্যান হল ছিলেন তৃতীয় উইলিয়াম লেয়ার্ড ডানলপের (১৯০৯-১৯৬০) স্ত্রী। ১৯৭২ সালের ডিসেম্বর মাসে লস অ্যাঞ্জেলেসে ওকনেল ও অ্যান হলের বিবাহবিচ্ছেদ হয়।

## পুরস্কার ও মনোনয়ন
;একাডেমি পুরস্কার
* মনোনীত: শ্রেষ্ঠ পার্শ্ব অভিনেতা - *পিকনিক* (১৯৫৫)
* মনোনীত: শ্রেষ্ঠ পার্শ্ব অভিনেতা - *অ্যানাটমি অব আ মার্ডার* (১৯৫৯)
;লরেল পুরস্কার
* বিজয়ী: শ্রেষ্ঠ পার্শ্ব অভিনেতা - *অ্যানাটমি অব আ মার্ডার* (১৯৫৯)

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯০৮-এ জন্ম
বিষয়শ্রেণী:১৯৮১-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:আলঝেইমারস রোগে মৃত্যু
বিষয়শ্রেণী:আলঝেইমার রোগ থেকে মৃত্যু
বিষয়শ্রেণী:লস অ্যাঞ্জেলেসের অভিনেতা
রসুলান বাঈ

**রসুলান বাঈ** (১৯০২-১৯৭৪) বেনারস ঘরানার একজন বিখ্যাত হিন্দুস্তানি শাস্ত্রীয় সংগীতশিল্পী ছিলেন। তিনি ঠুমরী ও টপ্পায় দক্ষ ছিলেন। হিন্দুস্তানি শাস্ত্রীয় সংগীত জগতে তাঁর অসামান্য অবদানের জন্য ১৯৫৭ সালে তাঁকে সংগীত নাটক আকাদেমি পুরস্কার প্রদান করেছিল সংগীত নাটক আকাদেমি।

## প্রারম্ভিক জীবন
তিনি জন্মেছিলেন ১৯০২ সালে, উত্তর প্রদেশের মির্জাপুরের কছোয়া বাজার এর এক গরিব পরিবারে। ছোট বেলা থেকেই তার সংগীত প্রতিভার প্রকাশ পাওয়া যায়। তার মা আদালতও সংগীতে দক্ষ ছিলেন। ছোট থেকেই তিনি রাগ সংগীতে দক্ষ ছিলেন। তার প্রতিভার পরিচয় পেয়ে পাঁচ বছর বয়সেই তাকে সংগীত সাধনার জন্য ওস্তাদ শাম্মু খানের কাছে পাঠান হয়। এছাড়াও তিনি ওস্তাদ নাজ্জু খান ও আশিক খানের নিকট সংগীতশাস্ত্রে তালিম নিয়েছিলেন।

## কর্মজীবন
রসুলান বাঈ টপ্পা গানে দক্ষ ছিলেন। এছাড়াও পুরব আং, ঠুমরী, দাদরা, পুরবি গীত, হোরি, কাজরি, চৈতিসহ শাস্ত্রীয় সংগীতের বিভিন্ন শাখায় দক্ষ ছিলেন। তিনি ধনঞ্জয়কোর্টে প্রথমবারের মত জনসাধারণের সম্মুখে সংগীত পরিবেশন করেন। তাঁর সংগীত দর্শক শ্রোতাকে মুগ্ধ করে। এরপর তিনি স্থানীয় রাজাদের ডাকে বিভিন্ন অনুষ্ঠানে শাস্ত্রীয় সংগীত পরিবেশন করেছিলেন। পাঁচ দশক ধরে বেনারসে ভারতীয় শাস্ত্রীয় সংগীত জগতে রাজত্ব করেছেন তিনি। ১৯৪৮ সালে তিনি মুজরা পরিবেশন বন্ধ করে দেন এবং এক বেনারসী শাড়ি বিক্রেতাকে বিবাহ করে বেনারসেই বসবাস শুরু করেন।

১৯৭২ সাল পর্যন্ত অল ইন্ডিয়া রেডিওর লখনৌ ও এলাহাবাদ স্টেশন এবং দূরদর্শন থেকেও তাঁর শাস্ত্রীয় সংগীত প্রচারিত হয়েছে। তিনি সর্বশেষ কাশ্মীরে জনসাধারণের সম্মুখে গেয়েছিলেন।

ভারতের অন্যতম সেরা গায়িকা হওয়া সত্ত্বেও তাঁকে যুদ্ধ করতে হয়েছে অতিশয় দারিদ্র‍্যের সাথে। তিনি রেডিও স্টেশনের নিকটেই একটি চায়ের দোকান চালাতেন, যে রেডিও স্টেশন থেকে তাঁর গাওয়া শাস্ত্রীয় সংগীত প্রচারিত হত। বিখ্যাত শাস্ত্রীয় সংগীতশিল্পী নয়না দেবী তাঁর অধীনে গানের তালিম নিয়েছেন।

১৯৬৯ সালে, তাঁর বাড়ি, কতিপয় দুষ্কৃতকারী সাম্প্রদায়িক দাঙ্গার সময় পুড়িয়ে দেয়। ১৯৭৪ সালের ১৫ ডিসেম্বর, ৭২ বছর বয়সে, তিনি মৃত্যুবরণ করেন।

২০০৯ সালে মুক্তিপ্রাপ্ত সাবা দেওয়ান এর প্রামাণ্যচিত্র *ইন আদার ওয়ার্ডস* এ তাঁর গাওয়া *লাগাত করেজোয়া মা চোট, ফুল গেন্দোয়া না মার* গানটি  ব্যবহৃত হয়েছিল যেটি ১৯৩৫ সালে তিনি গ্রামোফোনে রেকর্ড করেছিলেন। চলচ্চিত্রটি ২০০৯ সালে বুসান আন্তর্জাতিক চলচ্চিত্র উৎসবে পুরস্কার জিতেছিল।

## পুরস্কার
হিন্দুস্তানি শাস্ত্রীয় সংগীত জগতে তাঁর অসামান্য অবদানের জন্য ১৯৫৭ সালে তাঁকে সংগীত নাটক আকাদেমি পুরস্কার প্রদান করা হয়।

## তথ্যসূত্র

বিষয়শ্রেণী:১৯০২-এ জন্ম
বিষয়শ্রেণী:ভারতীয় ব্যক্তি
বিষয়শ্রেণী:উত্তরপ্রদেশের সঙ্গীতশিল্পী
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:১৯৭৪-এ মৃত্যু
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ঠুমরী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:২০শ শতাব্দীর ভারতীয় গায়িকা
ফ্রেডরিক কুক

**ফ্রেডরিক জেমস কুক** (; জন্ম: ৩১ জানুয়ারি, ১৮৭০ - মৃত্যু: ৩০ নভেম্বর, ১৯১৫) ডাচ ইস্ট ইন্ডিজের জাভায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স দলের প্রতিনিধিত্ব করেছিলেন **ফ্রেডরিক কুক**। দলে তিনি মূলতঃ ডানহাতি ব্যাটসম্যান হিসেবে খেলতেন।

## ঘরোয়া ক্রিকেট
ডানহাতি ব্যাটসম্যান ফ্রেডরিক কুক ইস্টার্ন প্রভিন্সের সদস্যরূপে অনিয়মিতভাবে বারো মৌসুমেরও অধিক সময় প্রথম-শ্রেণীর ক্রিকেটে অংশগ্রহণ করেছিলেন। ১৮৯৩-৯৪ মৌসুম থেকে ১৯০৪-০৫ মৌসুম পর্যন্ত তার খেলোয়াড়ী জীবন চলমান ছিল। নিজস্ব প্রথম প্রথম-শ্রেণীর ক্রিকেট খেলার প্রথম ইনিংসে ব্যক্তিগত সর্বোচ্চ ৫৯ ও দ্বিতীয় ইনিংসে ২৮ রান তুলেন। ঐ খেলায় তিনি দলের অধিনায়কেরও দায়িত্বে ছিলেন।

## টেস্ট ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সৌভাগ্য হয়েছিল ফ্রেডরিক কুকের। ১৩ ফেব্রুয়ারি, ১৮৯৬ তারিখে সফরকারী ইংরেজ দলের বিপক্ষে টেস্ট ক্রিকেটে অভিষেক ঘটে তার।

১৮৯৫-৯৬ মৌসুমে লর্ড হকের নেতৃত্বাধীন এমসিসি দল দক্ষিণ আফ্রিকা গমন করে। পোর্ট এলিজাবেথে সিরিজের প্রথম টেস্টে অংশগ্রহণ করেন তিনি। প্রথম ইনিংসে দক্ষিণ আফ্রিকা দল ৯৩ রানে গুটিয়ে যায়। নয় নম্বরে ব্যাটিংয়ে নেমে ৭ রান তুলেছিলেন। দ্বিতীয় ইনিংসে স্বাগতিক দলের অবস্থা আরও ভয়াবহ ছিল। দলের সর্বমোট ৩০ রানের মধ্যে তিনি ইংরেজ তারকা খেলোয়াড় জর্জ লোহম্যানের বলে শূন্য রানে বিদায় নেন। ঐ টেস্টে জর্জ লোহম্যান মাত্র ৭ রান খরচায় আট উইকেট পেয়েছিলেন। তন্মধ্যে, দ্বিতীয় ইনিংসে লোহম্যানের হ্যাট্রিকের প্রথম ডিসমিসালে পরিণত হন ও খেলা শেষ হয়ে যায়।

## বিশ্বযুদ্ধে অংশগ্রহণ
প্রথম বিশ্বযুদ্ধ শুরু হলে বর্ডার রেজিম্যান্টে কমিশন্ডপ্রাপ্ত হন ও খুব দ্রুত ক্যাপ্টেন পদে উপনীত হন। গ্যালিপলি অভিযানে অংশ নেন। সেখানে তিনি রয়্যাল স্কটসের অধীনে ওয়ান/ফোর্থ ব্যাটিলিয়নে (কুইন্স এডিনবরা রাইফেলস) যুক্ত ছিলেন। ৩০ নভেম্বর, ১৯১৫ তারিখে যুদ্ধ চলাকালে সম্মুখ সমরে তুরস্কের গ্যালিপলির কেপ হেলেস এলাকায় ফ্রেডরিক কুকের জীবনাবসান ঘটে। প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন।

## তথ্যসূত্র

## আরও দেখুন
* মেজর বুথ
* ডোনাল্ড কার
* এক টেস্টের বিস্ময়কারী
* সামরিকবাহিনীতে অবস্থানকালীন নিহত ক্রিকেটারদের তালিকা
* টেস্ট বহির্ভূত দেশে জন্মগ্রহণকারী টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৮৭০-এ জন্ম
বিষয়শ্রেণী:১৯১৫-এ মৃত্যু
বিষয়শ্রেণী:ইস্টার্ন প্রভিন্সের ক্রিকেটার
বিষয়শ্রেণী:জাভার ব্যক্তি
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:প্রথম বিশ্বযুদ্ধে নিহত ব্রিটিশ সামরিক কর্মকর্তা
বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা
নানুর

**নানুর** (চণ্ডীদাস নানুর নামেও পরিচিত) ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলাতে অবস্থিত শহর৷ এটি নানুর ব্লকের সদর৷ খ্রিস্টীয় চতুর্দশ শতাব্দীতে রচিত বৈষ্ণব পদাবলীশ্রেষ্ঠ কবি চণ্ডীদাসের জন্মস্থান এই শহর৷

## ভূগোল
নানুর শহরটি বীরভূম জেলার দক্ষিণ পূর্বে অজয় ও ময়ূরাক্ষী নদীর মিলিত অববাহিকাতে অবস্থিত৷ চৈত্র থেকে জ্যৈষ্ঠ মাস অবধি শুষ্ক গ্রীষ্মকাল ও আষাঢ় থেকে ভাদ্রমাস অবধি মৌসুমী বায়ুর প্রভাবে বৃৃষ্টিপাত হয়৷ সারাবছরে সম্পূর্ণ বৃৃষ্টিপাতের ৭৮% মোটামুটিভাবে এই সময়েই হয়ে থাকে৷

ঐতিহাসিক তথ্যসূত্র অনুসারে খ্রিস্টীয় ১৭৯৯ থেকে ১৮৫৫ এর মধ্যে এই অঞ্চল ১৩ বার খরা পরাস্থিতির সম্মুখীন হয়েছে৷ ১৮৩৬ খ্রিস্টাব্দের খরা সর্বাধিক মারক ও উল্লেখ্য৷ তাছাড়া কখনো খরা কখনো চরম বন্যা পরাস্থিতির সম্মুখীন হয় এই শহর৷ ২০০৪ খ্রিস্টাব্দে ঘটে যাওয়া বন্যার ফলে ৭০০০ কাঁচা মাটির ঘর নষ্ট হওয়া ছাড়াও অন্ততঃ ১৫০০০ গ্রামবাসীর ব্যাপক ক্ষয়ক্ষতি হয়৷

শহরটি জেলাসদর সিউড়ি থেকে ৪৭ কিলোমিটার, বোলপুর থেকে ১৮ কিলোমিটার এবং আমোদপুর থেকে ২৯ কিলোমিটার দূরে অবস্থিত৷

### থানা
নানুর ব্লকটি নানুর থানার অধীনস্থ৷ নানুর ব্লকটির সদর এই শহরেই অবস্থিত৷

## জনতত্ত্ব
২০১১ খ্রিস্টাব্দে ভারতের জনগণনা অনুসারে চণ্ডীদাস নানুর শহরের জনসংখ্যা ৮৩৯৯ জন, যার মধ্যে ৪২৬৮ জন পুরুষ ও ৪১৩১ জন নারী৷ প্রতিহাজার পুরুষে নারী সংখ্যা ৯৬৯ জন৷ ৬ বছর অনুর্দ্ধ ৯৭৭ জন শিশু যা সমগ্র জনসংখ্যার ১১.৬৩%৷ ৬ রছরোর্দ্ধদের মধ্যে ৫৪০৯ জন তথা ৭২.৮৮% স্বাক্ষর৷
## সংস্কৃৃৃতি

## আরো দেখুন
*নানুর গণহত্যা

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
বিষয়শ্রেণী:বীরভূম জেলার গ্রাম
বাহুলী পিটিআই

**বাহুলী পিটিআই** বাংলাদেশের চট্টগ্রামের পটিয়া পৌরসভা আওতাধীন একটি ওয়ার্ড।

## আয়তন
এই ওয়ার্ডের আয়তন ২.৫ বর্গকিমি।

## অবস্থান ও সীমানা
পটিয়া পৌরসভার শেষাংশে বাহুলী পিটিআই ওয়ার্ডের অবস্থান। এর পশ্চিমে রয়েছে ৬নং পাইকপাড়া ওয়ার্ড, পূর্বে হাইদগাঁও ইউনিয়ন, দক্ষিণে ৮নং দক্ষিণ গোবিন্দারখীল ওয়ার্ড ও উত্তরে কচুয়াই ইউনিয়ন।

## জনসংখ্যা
২০১১ সালের আদমশুমারি অনুযায়ী, এই ওয়ার্ডে পরিবারের সংখ্যা ৯২৮টি। মোট জনসংখ্যা ৮,৮৪৯ জন। তার মধ্যে পুরুষ ২,৪২২ জন এবং নারী ২,৪২৭ জন।

## শিক্ষা ব্যবস্থা
এই ওয়ার্ডের সাক্ষরতার হার ৭১.৯%। এখানে ১টি কামিল মাদ্রাসা, ১টি মাধ্যমিক বিদ্যালয়, ১টি প্রাথমিক বিদ্যালয় ও ১টি পিটিআই রয়েছে।
### শিক্ষাপ্রতিষ্ঠান
;মাদ্রাসা
* শাহচান্দ আউলিয়া কামিল মাদরাসা
;প্রাথমিক বিদ্যালয়
* বাহুলী সরকারি প্রাথমিক বিদ্যালয়
;মাধ্যমিক বিদ্যালয়
* বাহুলী উচ্চ বিদ্যালয়
;প্রশিক্ষণ কেন্দ্র
*পিটিআই ট্রেনিং ইনস্টিটিউট

## ধর্মীয় উপাসনালয়
এই ওয়ার্ডে প্রায় ৯টি মসজিদ রয়েছে। তন্মধ্যে পটিয়া উপজেলার বৃহত্তম মসজিদ *হযরত শাহচান্দ আউলিয়া জামে মসজিদ* এই ওয়ার্ডে অবস্থিত।

## মুক্তিযুদ্ধে
১৯৭১ সালের ২৩ এপ্রিল শুক্রবার পাকিস্তানি হানাদার বাহিনী বাহুলী মিত্র পাড়ায় ঢুকে একদিনে ১০/১ ২জন নিরীহ মানুষকে নির্মমভাবে হত্যা করে মাটিচাপা দেয়। দেশ স্বাধীন হওয়ার পর থেকে ওই এলাকার বধ্যভূমিটি আজোও অরক্ষিত। মুক্তিযুদ্ধের স্মৃতি রক্ষার্থে ওয়ার্ডে বধ্যভূমি এলাকায় দৃষ্টিনন্দন একটি স্মৃতিসৌধ নির্মাণ করা হয়েছে।

## দর্শনীয় স্থান
* হযরত শাহচান্দ আউলিয়া (রহঃ) ও মৌলানা নুরুল হক শাহ (রহ)'র মাজার শরীফ।
* শ্রীমাই খাল।

## উল্লেখযোগ্য ব্যক্তি
* আল্লামা ছৈয়দ নুরুল হক শাহ (রহ.) &ndash; সুফি সাধক

## কাউন্সিলর

## আরো দেখুন
* পটিয়া পৌরসভা
* পটিয়া উপজেলা
## তথ্যসূত্র

বিষয়শ্রেণী:বাংলাদেশের ওয়ার্ড
শ্রীরামকৃষ্ণ আশ্রম, নিমপীঠ

**শ্রীরামকৃষ্ণ আশ্রম** হল রামকৃষ্ণ মঠ , বেলুড় এর ভাব প্রচারের অন্তভূর্ক্ত। এই কেন্দ্রটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার জয়নগর শহরের নিমপীঠে অবস্থিত।

## ইতিহাস
১৯৬০ সালে রামকৃষ্ণ মঠের সন্ন্যাসী স্বামী বুদ্ধানন্দ দক্ষিণ চব্বিশ পরগনা জেলার প্রত্যন্ত গ্রামাঞ্চলে সেবাকার্য চালানোর উদ্দেশ্যে জয়নগরের নিমপীঠে এই আশ্রমটি প্রতিষ্ঠা করেন। পশ্চিমবঙ্গের তৎকালীন মুখ্যমন্ত্রী ড. বিধানচন্দ্র রায়ের সহযোগিতায় এই আশ্রমটি স্থাপিত হয়েছিল। আশ্রম কর্তৃপক্ষ সুন্দরবন অঞ্চলে দারিদ্র্য, নিরক্ষরতা, কুসংস্কার ও বেকারত্বের সমস্যা দূর করার জন্য গ্রামোন্নয়নের কাজ করে থাকেন। এই উদ্দেশ্যে নিমপীঠ শ্রীরামকৃষ্ণ অঞ্চল এই অঞ্চলে স্কুল, দ্বীপ সেবাকেন্দ্র ও স্বাস্থ্যকেন্দ্র প্রতিষ্ঠার পাশাপাশি কৃষি গবেষণার মাধ্যমে কয়েকটি স্বনির্ভরতা প্রকল্প পরিচালনা করে থাকে। রামকৃষ্ণ বিদ্যাভবন ও নিমপীঠ সারদা বিদ্যামন্দির নিমপীঠ আশ্রমেরই অধীনস্থ দু’টি স্কুল।

## তথ্যসূত্র

বিষয়শ্রেণী:রামকৃষ্ণ মিশন
বিষয়শ্রেণী:ভারতের মঠ
বিষয়শ্রেণী:দক্ষিণ চব্বিশ পরগনা জেলার বিদ্যালয়
বিষয়শ্রেণী:রামকৃষ্ণ মিশন অনুমোদিত বিদ্যালয়
বিষয়শ্রেণী:দক্ষিণ চব্বিশ পরগনা জেলার হিন্দু মন্দির
বিষয়শ্রেণী:১৯৬০-এ পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীর হিন্দু মন্দির
বিষয়শ্রেণী:ভারতে হিন্দু মঠ
বিষয়শ্রেণী:পশ্চিমবঙ্গের হিন্দু মন্দির
রাজনগর, বীরভূম

**রাজনগর** ভারতের পূর্বপ্রান্তে অবস্থিত পশ্চিমবঙ্গ রাজ্যের বীরভূম জেলার একটি জনগণনা নগর৷ এটি রাজনগর ব্লকের সদর৷ এটি বীরভূমের স্থানীয় রাজত্বের রাজধানী ছিলো, কিন্তু বর্তমানে তা আত্মবিষ্মৃৃত৷

## ইতিহাস
## ভূগোল

শহরটি পশ্চিমবঙ্গের পশ্চিম সীমান্তে ঝাড়খণ্ড সীমান্তের নিকট পুরাতন আর্কিয়ান পাথর ও মাটিপ্রকৃৃতির ওপর অবস্থিত৷ রাজনগরের বার্ষিক গড় বৃষ্টিপাত ১৪০৫ মিলিমিটার যার বেশির্ভাগই আষাঢ় থেকে আশ্বিন মাসে হয়৷ অঞ্চলটিতে ল্যাটেরাইট ও কৃৃষি অনুর্বর জমির উপস্থিতি রয়েছে৷

শহরটি ২৫ কিলোমিটার দুরবর্তী জেলাসদর সিউড়ির সাথে সড়কপথে যুক্ত৷ রাজনগর হল পশ্চিমবঙ্গের বীরভূমের একটি সমষ্টি উন্নয়ন ব্লক। রাজনগর ব্লকের পশ্চিমে রাজনগর, উত্তরে কানমোড়া, উত্তর-পশ্চিমে জয়পুর, পূর্বে পাথরচাপুরী এবং দক্ষিণে তাঁতিপাড়া,মুক্তিপুর প্রভৃতি গ্রাম উল্লেখযোগ্য। এই এলাকার উল্লেখ্য নদী হল কুশকরণী এবং ধেনুকখুলে নদী যে দুটিই ময়ূরাক্ষী নদীর উপনদী।
রাজনগর ব্লকটি পাঁচটি গ্রাম পঞ্চায়েত নিয়ে গঠিত, যেগুলি হলো রাজনগর গ্রাম পঞ্চায়েত, ভবানীপুর গ্রাম পঞ্চায়েত, চন্দ্রপুর গ্রাম পঞ্চায়েত, তাঁতিপাড়া গ্রাম পঞ্চায়েত এবং গাংমুড়ি-জয়পুর (আলীগড়) গ্রাম পঞ্চায়েত।

### থানা
রাজনগর ব্লকটি রাজনগর থানার অধীনস্থ৷ রাজনগর ব্লকের সদরটি এই শহরে অবস্থিত৷

## জনতত্ত্ব
২০১১ খ্রিস্টাব্দের ভারতের জনগণনা অনুসারে রাজনগর শহরের জনসংখ্যা ১৩৯৬৫ জন, যার মধ্যে ৭১৬৮ জন পুরুষ ও ৬৭৯৭ জন নারী৷ প্রতি হাজার পুরুষে ৯৪৮ জন নারী৷ ৬ বছর অনুর্দ্ধ ১৭৭১ জন শিশু, যা সমগ্র জনসংখ্যার ১২.৬৮%৷ ৬ বছরোর্দ্ধ জনসংখ্যার ৭২.৫৪% অর্থাৎ ৮৮৪৬ জন সাক্ষর৷

## শিক্ষা
২০০৯ খ্রিস্টাব্দে রাজনগর মহাবিদ্যালয় প্রতিষ্ঠা করা হয়৷ এটি বর্ধমান বিশ্ববিদ্যালয়ের অধীনস্থ৷ এই মহাবিদ্যালয়টি বাংলা ও ইতিহাস বিভাগে স্নাতক পাশের ক্ষেত্রে উল্লেখযোগ্য৷ এলাকায় অনেক প্রাইমারি স্কুল এবং বেশ কয়েকটি হাইস্কুল আছে। যেগুলির মধ্যে রাজনগর হাইস্কুল,ভবানীপুর শম্ভুনাথ উচ্চবিদ্যালয়, মাধাইপুর পল্লীমঙ্গল বিদ্যালয়, তাঁতিপাড়া নবকিশোর বিদ্যানিকেতন, সিসালফার্ম হাইস্কুল, লাউজোর উচ্চবিদ্যালয় প্রভৃতি উল্লেখযোগ্য। নারীশিক্ষার বিস্তারের জন্য আরো একটি বালিকা বিদ্যালয় বর্তমান। তাঁতিপাড়া আই টি গার্লস হাইস্কুল।

## তথ্যসূত্র

বিষয়শ্রেণী:পশ্চিমবঙ্গের শহর
বিষয়শ্রেণী:বীরভূম জেলার শহর ও নগর
তান্দো মুহাম্মাদ খান জেলা

**তান্দো মুহাম্মাদ খান জেলা** (, ) পাকিস্তানের সিন্ধু প্রদেশের দক্ষিণ অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তরে হায়দ্রাবাদ ও তান্দো আল্লাহইয়ার জেলা অবস্থিত; বাদিন জেলা দক্ষিণ ও পূর্ব দিকে অবস্থিত এবং পশ্চিমে সুজাওয়াল জেলা সীমানা অবস্থিত। সিন্ধু নদী উত্তরপশ্চিমের মধ্য দিয়ে প্রবাহিত হয়। তান্দো মুহাম্মাদ খান জেলা ৩টি তহসিল নিয়ে গঠিত হয়েছে: তান্দো মুহাম্মাদ খান (জেলাটির বৃহত্তম শহর), বুলরী শাহ করিম এবং তান্দো গোলাম হায়দার।

## প্রশাসনিক বিভাগ
তান্দো মুহাম্মাদ খান জেলা প্রশাসনিকভাবে ৩টি তহসিলে বিভক্ত করে গঠিত হয়েছে::

* বুলরী শাহ করিম
* তান্দো গোলাম হায়দার
* তান্দো মুহাম্মদ খান

## আরো দেখুন
* তান্দো আল্লাহইয়ার জেলা

## তথ্যসূত্র

## গ্রন্থপঞ্জি
*

বিষয়শ্রেণী:সিন্ধু প্রদেশের জেলা
বিষয়শ্রেণী:তান্দো মুহাম্মাদ খান জেলা
জিম্বাবুয়ীয় একদিনের আন্তর্জাতিক ক্রিকেটারদের তালিকা

অত্র নিবন্ধটি **জিম্বাবুয়ের একদিনের আন্তর্জাতিক ক্রিকেটারদের তালিকা** সম্পর্কীয়। একদিনের আন্তর্জাতিক (ওডিআই) দু’টি জাতীয় দলের প্রতিনিধিত্বকারী মধ্যকার আন্তর্জাতিক ক্রিকেট খেলা। এ দু’টি দল আন্তর্জাতিক ক্রিকেট কাউন্সিল (আইসিসি) কর্তৃক ওডিআই স্বীকৃতিপ্রাপ্তসহ মর্যাদাপ্রাপ্ত। ওডিআই টেস্ট ক্রিকেট থেকে ভিন্ন আঙ্গিকের। এতে প্রতি দলের ওভার সংখ্যা নির্দিষ্ট করা থাকে। এছাড়াও এতে প্রত্যেক দল মাত্র একটি ইনিংসে অংশগ্রহণ করে।

## নির্দেশিকা

## খেলোয়াড়
তালিকায় প্রত্যেক খেলোয়াড়ের প্রথম ওডিআই ক্যাপ প্রাপ্তি অনুযায়ী সাজানো হয়েছে। একই খেলায় একাধিক খেলোয়াড়ের প্রথম ওডিআই ক্যাপ প্রাপ্তিতে খেলোয়াড়দের পারিবারিক নামের বর্ণানুক্রম অনুযায়ী সাজানো হয়েছে।

পরিসংখ্যানটি ৩০ মার্চ, ২০১৯ তারিখ অনুযায়ী সঠিক:

### ১ - ১০০

### ১০১ - ২০০

## পাদটীকা


## তথ্যসূত্র

## বহিঃসংযোগ
* Howstat
* Cricinfo

## আরও দেখুন
* ডেভিড হটন
* জিম্বাবুয়ে ক্রিকেট
* জিম্বাবুয়ে জাতীয় ক্রিকেট দল
* জিম্বাবুয়ে জাতীয় মহিলা ক্রিকেট দল
* জিম্বাবুয়ের টেস্ট ক্রিকেটারদের তালিকা
* জিম্বাবুয়ে জাতীয় ক্রিকেট দলের অধিনায়কদের তালিকা

বিষয়শ্রেণী:জিম্বাবুয়ের একদিনের আন্তর্জাতিক ক্রিকেটার
বিষয়শ্রেণী:জিম্বাবুয়ীয় ক্রিকেটারদের তালিকা
বিষয়শ্রেণী:একদিনের আন্তর্জাতিক ক্রিকেটারদের তালিকা
সুনন্দা পট্টনায়ক

থাম্ব|''২০১২ খ্রিস্টাব্দের মে মাসে নয়াদিল্লিতে সুনন্দা পট্টনায়ক সংগীত পরিবেশন করছেন''
**সুনন্দা পট্টনায়ক** (পণ্ডিত সুনন্দা পট্টনায়ক) (৭ নভেম্বর ১৯৩৪ – ১৯ জানুয়ারি ২০২০)  ওডিশা থেকে গোয়ালিয়র ঘরানার একজন ভারতীয় উচ্চাঙ্গ সংগীত শিল্পী।  সংগীতের জগতে তিনি জনপ্রিয়ভাবে 'গুরুমা' নামে পরিচিত, তাকে হিন্দুস্তানী উচ্চাঙ্গ সংগীতের মহান দেবী হিসেবে বিবেচনা করা হয়।  তিনি কিংবদন্তি ওডিয়া কবি বৈকুণ্ঠনাথ পট্টনায়কের কন্যা। ১৯৪৮ খ্রিষ্টাব্দে মাত্র ১৪ বছর বয়সে তিনি কটকের অল ইন্ডিয়া রেডিয়োতে গান গাওয়া শুরু করেন। সেই সময় ওডিশার রাজ্যপাল আসফ আলি রেডিয়োতে একবার তার গান শুনেছিলেন এবং তার গান গাওয়ার সঙ্গে খুব বেশি প্রভাবিত হয়েছিলেন এবং তিনি রাজভবনে নিয়মিত অতিথিদের আপ্যায়নে তার সংগীত পরিবেশনের আয়োজন করতেন। একবার ভারতের প্রথম রাষ্ট্রপতি রাজেন্দ্র প্রসাদ তার পুরী সফরের সময় পণ্ডিত সুনন্দা পট্টনায়কের গান শুনেছিলেন। তার সেই গান শুনে রাষ্ট্রপতি এতটাই মুগ্ধ হন যে, পণ্ডিত বিনায়ক রাও পট্টবর্ধনের তত্ত্বাবধানে পুনে শহরে তার প্রশিক্ষণ দানের আয়োজন করার জন্যে স্কলারশিপের ব্যবস্থা করেছিলেন। ১৯৫৬ খ্রিষ্টাব্দে পুনে স্কুল থেকে তিনি সংগীতে স্নাতকোত্তর ডিগ্রি অর্জন করেন। তিনি ১৯৫৭ খ্রিষ্টাব্দের সেপ্টেম্বরে কলকাতায় অনুষ্ঠিত অল ইন্ডিয়া সদরং সংগীত সম্মলনে উচ্চাঙ্গ সংগীত পরিবেশন করেন, যেখানে তিনি ১৩টা স্বর্ণ মুদ্রা লাভ করেছিলেন। তারপর থেকে সারা ভারতের অনেক জায়গায় তার উচচাঙ্গ সংগীতের আসর বসিয়েছিলেন এবং যেগুলো আন্তর্জাতিকভাবে পরিচিতি লাভ করেছিল।  তিনি তার তারানার জন্য সুপরিচিত, যা তিনি উচ্চ গতিতে গেয়ে থাকেন এবং তিনি ওডিশি সংগীতের সেরা সমসাময়িক ব্যাখ্যাকারী হিসাবে বিবেচিত হয়েছেন। তিনি ১৯৮৩ খ্রিষ্টাব্দ থেকে ভারতের 'সাংস্কৃতিক রাজধানী' কলকাতায় বসবাস করছেন।

## পুরস্কারসমূহ
১৯৭০ এবং ১৯৭১ খ্রিষ্টাব্দে পণ্ডিত সুনন্দা পট্টনায়ক ওডিশা সংগীত নাটক আকাদেমি পুরস্কার লাভ করেছিলেন। তিনি ২০০৯ খ্রিষ্টাব্দে ইন্ডিয়ান লাইফটাইম অ্যাচিভমেন্ট অ্যাওয়ার্ড এবং ২০১২ খ্রিষ্টাব্দে ওডিশা সোসাইটি অফ আমেরিকাজ (ওএসএ) থেকে লাইফটাইম অ্যাচিভমেন্ট অ্যাওয়ার্ড নিয়ে পুরস্কৃত হয়েছিলেন। তিনি ২০১২ খ্রিষ্টাব্দের সংগীত নাটক আকাদেমি পুরস্কার (টেগোর আকাদেমি পুরস্কার) প্রাপক। ১৯৭৫ খ্রিষ্টাব্দে *অখিল ভারতীয় গন্ধর্ব মহাবিদ্যালয়া মণ্ডল*  তাকে সাম্মানিক ডক্টর অফ মিউজিক ডিগ্রিতে ভূষিত করে এবং ১৯৯৯ খ্রিষ্টাব্দে উৎকল বিশ্ববিদ্যালয় তাকে সাম্মানিক ডক্টর অফ লিটারেচার ডিগ্রি প্রদান করেছে।

## জনপ্রিয় সংস্কৃতিতে পণ্ডিত সুনন্দা
*নীলমাধবা* হল পণ্ডিত সুনন্দার জীবন নিয়ে তৈরি একটা জাতীয় চলচ্চিত্র পুরস্কার-বিজয়ী তথ্য-চলচ্চিত্র। এই চলচ্চিত্র শ্রী দিলীপ পট্টনায়ক দ্বারা পরিচালিত এবং এটা প্রযোজনা করেছিল চলচ্চিত্র বিভাগ। এটা ২০১০ খ্রিষ্টাব্দে ভারতে ৫৮তম জাতীয় চলচ্চিত্র পুরস্কার ঘোষণায় "শ্রেষ্ঠ জীবনীমূলক তথ্যচিত্র" জয় করেছিল।

## গ্রন্থপঞ্জী
**এ ডিস্কোগ্রাফি অফ হিন্দুস্তানি অ্যান্ড কর্ণাটিক মিউজিক*

## মৃত্যু
সুনন্দা পট্টনায়ক ২০২০ সালের ১৯ জানুয়ারি ৮৫ বছর বয়সে প্রয়াত হন।

## তথ্যসূত্র

বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:২০২০-এ মৃত্যু
বিষয়শ্রেণী:১৯৩৪-এ জন্ম
বিষয়শ্রেণী:ওড়িশার সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:ওড়িশার নারী সঙ্গীতজ্ঞ
অপর্ণা পানশিকর

**অর্পণা পানশিকর** একজন শাস্ত্রীয় সংগীতশিল্পী (হিন্দুস্তানি শাস্ত্রীয় সংগীত), যিনি ভারতের মহারাষ্ট্র প্রদেশের পুনেতে বাস করেন।

## প্রারম্ভিক জীবন ও পরিবার
ছোটবেলা থেকে শাস্ত্রীয় সংগীতের সাথে পরিচয় ঘটে তার। তিনি প্রথম তালিন নিয়েছিলেন পণ্ডিত ভাস্করবুয়া জোশির কাছ থেকে। বর্তমানে তিনি তার মা মীরা পানশিকরের কাছ থেকে তালিম নিচ্ছেন, যিনি পদ্মবিভূষণ বিজয়ী কিশোরী আমনকরের শিষ্যা ছিলেন।

অপর্ণা পানশিকর, নিখিল জোশির সাথে বিবাহবন্ধনে আবদ্ধ হয়েছেন। সোহম বিলাওয়াল নিখিল জোশি নামে তাদের এক ছেলে আছে।

## কর্মজীবন
তিনি শাস্ত্রীয় সংগীতের বিভিন্ন ক্ষেত্রে বিচরণ করেছেন। ১৯৮৫ সালে পুনের ভারত নিবাস হলে তিনি প্রথমবারের মত দর্শকদের সামনে সংগীত পরিবেশন করেন। ২০০৮ সালে তিনি আফগানিস্তান গমন করেন এবং আফগানিস্তানে অবস্থিত ফরাসি দূতাবাস ও কাবুল সাংস্কৃতিক কেন্দ্রে সংগীত পরিবেশন করেন। এছাড়াও তিনি যুক্তরাষ্ট্র, জার্মানি, যুক্তরাজ্য, সুইজারল্যান্ড, ইন্দোনেশিয়া,নরওয়ে, দক্ষিণ কোরিয়ায় সংগীত পরিবেশন করেছেন।

তিনি ত্রিনাদ নামের একটি ব্যান্ড দলের হয়ে সংগীত পরিবেশন করে থাকেন। ব্যান্ড দলটিতে তিনি ছাড়াও ভারতীয় গিটারবাদক জয়েন বর্মা ও ফরাসি ড্রামবাদক জ্যঁ ডেভয়স্নে যুক্ত আছেন।

## অ্যালবাম
এ পর্যন্ত অপর্ণা পানশিকরের দশটি এলবাম প্রকাশিত হয়েছে। সুধা রঘুনাথন ও অপর্ণা পানশিকরের যুগলবন্দীতে একটি অ্যালবাম ১৯৯৯ সালে প্রকাশিত হয়। অ্যালবামটি প্রকাশিত হয়েছিল মনোরমা মিউজিক এর ব্যানারে। ২০০০ সালে, ব্রিটিশ কোম্পানি এইচএমভির ব্যানারে বের হওয়া *ভয়েজ ফর দ্য নিউ মিলেনিয়াম* এর সাথে যুক্ত ছিলেন তিনি। এছাড়া, ২০০২ সালে বের হওয়া *উইন্ডস ফ্রম আয়ুতা*, ২০০৩ সালে বের হওয়া *ডায়মন্ড সূত্র* ও *পুণ্যপুর কি সরিতা*, ২০০৫ সালে বের হওয়া *শিবহম* এবং ২০১২ সালে বের হওয়া *রিফ্লেকশন্স অব দ্য পার্পল মুন* অ্যালবামের সাথেও যুক্ত ছিলেন তিনি।

২০১৭ সালে তার ব্যান্ড দল ত্রিনাদ *লু সর্তিলেজ দ্যু পয়সন* নামের একটি অ্যালবাম বের করেছিল। অ্যালবামটির সাথে যুক্ত ছিলেন তিনি।

## চলচ্চিত্র
অপর্ণা পানশিকর চলচ্চিত্রে সুরকার হিসেবেও কাজ করেছেন। তিনি ফ্রান্সের ইংরেজি চলচ্চিত্র *অরফেডার দ্য লিজেন্ড* চলচ্চিত্রে সুরকার হিসেবে কাজ করেছেন। চলচ্চিত্রটি ২০১৬ সালে মুক্তি পেয়েছিল। এছাড়াও তিনি দুইটি ভারতীয় স্বল্পদৈর্ঘ্য চলচ্চিত্রেও গান গেয়েছেন। স্বল্পদৈর্ঘ্য চলচ্চিত্র দুইটি হল *মুসকান* (২০১৭) এবং *স্কিন অব মার্বেল* (২০১৮)।

## পুরস্কার
তিনি ২০০২ সালে রসিকাগ্রানি দত্তপান্ত দেশপান্ডে পুরস্কার ও ২০০৩ সালে যুব গায়ক পুরস্কার লাভ করেন।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:মারাঠি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:পুণের সঙ্গীতশিল্পী
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:মহারাষ্ট্রের নারী সঙ্গীতজ্ঞ
অম্বর (রং)

[alt=Ant preserved in amber|থাম্ব|[অম্বর|অম্বরে সংরক্ষিত পিঁপড়া]]
**অম্বর** একটি বিশুদ্ধ ক্রোমা রঙ। বর্নচক্রে হলুদ এবং কমলা রঙের মাঝখান অম্বরের অবস্থান। রঙের নামটি অম্বর নামে পরিচিত একটি উপাদান থেকে উদ্ভূত হয়েছে, যা সাধারণত হলুদ, কমলা, বাদামী, লাল রঙেরও হয়। অম্বর মূলত হলুদ-কমলা রংগুলিরই একটি। ১৫০০ সালে ইংরেজিতে রঙের নাম হিসেবে প্রথম শব্দটি ব্যবহৃত হয়।
## তথ্যসূত্র

বিষয়শ্রেণী:হলুদের বর্ণচ্ছটা
বিষয়শ্রেণী:কমলার বর্ণচ্ছটা
অম্ল হরিৎ

থাম্ব|upright=1.5|অম্ল হরিৎ রং

**অম্ল হরিৎ** বা অম্ল সবুজ মুলত হলদে সবুজ গোষ্ঠীর একটি রং। এককথায় এটিও একপ্রকার হলদে সবুজ রং।

## শ্রেণিবিভাগ

## তথ্যসূত্র

বিষয়শ্রেণী:সবুজের বর্ণচ্ছটা
বাদিন জেলা

**বাদিন জেলা** (, ) পাকিস্তানের সিন্ধু প্রদেশের একটি জেলা। জেলাটির মোট এলাকা ৬,৭২৬ বর্গ কিলোমিটার। ১৯৯৮ সালে পাকিস্তানের আদমশুমারি অনুসারে বাদিনের জনসংখ্যা ছিল প্রায় ১,১৩৬,৬৩৬ জন এর মত, যার মধ্যে থেকে ১৬.৪২% জন শহুরে জনসংখ্যা। ২০১৭ সালের আদমশুমারি অনুসারে জেলাটির মোট জনসংখ্যা ছিল প্রায় ১,৮০৪,৫১৬ জন।

## প্রশাসন
জেলাটি প্রশাসনিকভাবে নিম্নোক্ত তহসিলে বিভক্ত:

* বাদিন 
* মাতলি 
* তালহার
* তান্দো বাগো
* গোলারচি

## যোগাযোগ
জেলাটিতে মোট ৫৫ টি ডাকঘর রয়েছে। এছাড়াও যোগাযোগের অন্যতম মাধ্যম হিসেবে ২০০৩ সালে টেলিফোন সংযোগ ছিল ৪,৮২১ টির মত।

## তথ্যসূত্র

## বহিঃসংযোগ

বিষয়শ্রেণী:বাদিন জেলা
বিষয়শ্রেণী:সিন্ধু প্রদেশের জেলা
বিষয়শ্রেণী:সিন্ধু প্রদেশ
ঊষর

বাদামী রংয়ের একটি হালকা বা আবছা উপস্থাপনই হলো **ঊষর** রং। পতিত বা অনাবাদি জমির রং এর সদৃশ।

[alt=Fallow deer|থাম্ব|[ঊষর হরিণ|ঊষর রংয়ের হরিণ]]

ঊষর বা fallow ইংরেজিতে প্রাচীনতম একটি রঙের নাম। ইংরেজি অভিধানে রঙের নাম হিসাবে ঊষরকে প্রথম অন্তর্ভুক্ত করা হয় ১০০ খ্রিষ্টাব্দে।
দক্ষিণ আফ্রিকার ভারতীয় ঐতিহ্যেও এ রং ঐতিহ্যের স্মারক
তবে সেখানে এটি **রবি বাদামী** নামে পরিচিত। 
## তথ্যসূত্র

বিষয়শ্রেণী:বাদামীর বর্ণচ্ছটা
জনপ্রিয় মাধ্যমে ব্যোমকেশ বক্সী

চলচ্চিত্র, টেলিভিশন, রেডিও এবং অন্যান্য অভিযোজন, যা শরদিন্দু বন্দ্যোপাধ্যায়ের ধারাবাহিক গোয়েন্দা উপন্যাসগুলির প্রধান চরিত্র   ব্যোমকেশ বক্সী'কে নিয়ে গঠিত ।  আজ পর্যন্ত রাজিত কাপুর ক্লাসিক *ব্যোমকেশ বক্সী* উক্ত *সত্যান্বেষী*  হিসাবে সবচেয়ে সুপরিচিত অভিনেতা।   প্রথম দিকে ৯০-এর দশকের টিভি সিরিজ ব্যোমকেশ বক্সী (১৯৯৩-এর টিভি সিরিজ) তে  রাজিত  কাপুর বিখ্যাত বাঙালি গোয়েন্দা ব্যোমকেশ বক্সীর ভূমিকা পালন করেছিলেন।  বসু চ্যাটার্জী তার টিভি শো ব্যোমকেশের  গোয়েন্দা গল্পের উপর ভিত্তি করে পরিচালনা করেন, যেখানে রজিত কাপুর প্রধান ভূমিকা পালন করেন।  কে কে রাইনা ব্যোমকেশ বক্সী-এর সহকারী অজিত বন্দ্যোপাধ্যায় এবং সুকন্যা কুলকার্নি অভিনয় করেছিলেন ব্যোমকেশ বক্সী'র স্ত্রী সত্যবতীর ভূমিকায়।  অনুষ্ঠানটি খুব জনপ্রিয় ছিল এবং রাজিত কাপুর এই অনুষ্ঠানের মাধ্যমে তার প্রথম মিডিয়া স্বীকৃতি অর্জন করেন। 
## গল্প এবং উপন্যাস

*  নির্দেশ করে গল্প
*  নির্দেশ করে উপন্যাস
*  অসমাপ্ত লেখাকে নির্দেশ করে

## টেলিভিশন ধারাবাহিক

* সুশান্ত সিং রাজপুত ও আনন্দ তিওয়ারি ২০১৫ সালের *ডিটেক্টিভ ব্যোমকেশ বক্সী!*   চলচ্চিত্র থেকে তাদের ভূমিকা পুনঃপ্রতিষ্ঠিত করেন  দীর্ঘদিন ধরে চলমান ভারতীয় টেলিভিশন সিরিজ *[[সি.আই.ডি. (ভারতীয় টেলিভিশন ধারাবাহিক)|সিআইডির]] তে  তাদের*  ছায়াছবি প্রচারের জন্য। 
* অভিনেতা আবির চ্যাটার্জী এবং ঋত্বিক চক্রবর্তী ব্যোমকেশ ও অজিত হিসাবে যথাক্রমে জি বাংলায় দৈনিক ধারাবাহিক  *গোয়েন্দা* *[[ব্যোমকেশ পর্ব|গিনিতে]]*  *[[ব্যোমকেশ পর্ব]]*  চলচ্চিত্রের প্রচার করেছিলেন। 

## রেডিও
*রবিবার রোমাঞ্চ সিরিজের  অডিও গল্প জন্য  ৯৮.৩*  *রেডিও মিরচি (কলকাতা)*  ব্যোমকেশ বক্সীর মোট সাত উপন্যাস অভিযোজিত করে, *যার মধ্যে রয়েছে*  *[[সত্যান্বেষী (গল্প)|সত্যান্বেষী]]* ,  পথের কাঁটা,  মাকড়শার *রস,* অগ্নিবাণ, রক্তমুখী *নীলা,* *খুঁজি খুঁজি নারী,* অদ্বিতীয়, মণিমণ্ডন, ছলনার ছন্দ এবং *লোহার বিস্কুট।  অনুষ্ঠানটি*  মীর আফসার আলী এবং দীপ দ্বারা সঞ্চালিত।

## চলচ্চিত্র

: 
: 
: 
: 

## ভিডিও গেমস
*ডিটেক্টিভ ব্যোমকেশ বক্সী! দ্যা গেম * নামে পরিচিত মোবাইল ডিভাইসগুলির জন্য একটি  গেমটি ২০১৫ সালে গেমস২উইন দ্বারা মুক্তি পায়। 

## উত্তরাধিকার

* "ব্যোমকেশ" নামের জনপ্রিয় কাল্পনিক গোয়েন্দা দ্বারা অনুপ্রাণিত হয়েছে অ্যামিশ ত্রিপাঠির বই *সীতা: মিথিলার ওয়ারিয়র*-এর সীতা চরিত্রটি। 

## আরো দেখুন
* শরদিন্দু বন্দ্যোপাধ্যায় 
* রাজিত কাপুর 
* ব্যোমকেশ বক্সী 
* ফেলুদা 
* চলচ্চিত্রে ফেলুদা 
* কাকাবাবু 
* জনপ্রিয় মাধ্যমে কাকাবাবু
* তরিনি খুরো 
* জনপ্রিয় মাধ্যমে তরিনি খুরো 
* কিরিতি রায় 
* মিটিমাসি 
* প্রোফেসর শঙ্কু

## তথ্যসূত্র

## বহিঃসংযোগ

বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ভারতীয় গোয়েন্দা চলচ্চিত্র
বিষয়শ্রেণী:ভারতীয় উপন্যাস অবলম্বনে টেলিভিশন অনুষ্ঠান
ন্যাকা রং

এটি একপ্রকার লালচে বেগুনি রং। 
ইংরেজিতে একটি রঙের নাম হিসাবে ন্যাকা প্রথম ব্যবহার করা হয়েছিল ১৯২৮ সালে। ২০০১ সালে "ন্যাকা" xona.comএর রঙের তালিকায় অন্তর্ভুক্ত হয়। 
## তথ্যসূত্র

বিষয়শ্রেণী:রং
জোহরাবাঈ আম্বালেওয়ালী

**জোহরাবাঈ আম্বালেওয়ালী** (১৯১৮-১৯৯০) হলেন হিন্দি চলচ্চিত্রের ত্রিশ ও চল্লিশের দশকের একজন প্লেব্যাক গায়ক ও ভারতীয় শাস্ত্রীয় সংগীত শিল্পী। তিনি রতন (১৯৪৪) চলচ্চিত্রে তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গানের জন্য বিখ্যাত। তিনি খুব নিচু স্বরে গান গাইতেন। চল্লিশের দশকের শেষ দিকে প্লেব্যাক জগতে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তার নেপথ্য সঙ্গীত জীবনের একরকম পরিসমাপ্তি ঘটে।

## প্রারম্ভিক জীবন
তিনি ব্রিটিশ ভারতের অন্তর্গত পাঞ্জাব প্রদেশের আম্বালায় জন্মগ্রহণ করেন, যেটি বর্তমানে হরিয়ানার অন্তর্গত। তিনি ওস্তাদ নাসির হুসেন খান ও গুলাম হুসেন খানের কাছ থেকে সংগীতের তালিম নিয়েছিলেন। তিনি হিন্দুস্তানি শাস্ত্রীয় সংগীতের আগ্রা ঘরনায় বিশেষ দক্ষতা অর্জন করেছিলেন।

## কর্মজীবন
তের বছর বয়সে তিনি অল ইন্ডিয়া রেডিওতে প্রথম সংগীত পরিবেশন করেন। তিনি সেখানে হিন্দুস্তানি শাস্ত্রীয় ঘরনার সংগীত পরিবেশন করতেন। তিনি এইচএমভির ব্যানারে কিছু ঠুমরী গানের অ্যালবামও প্রকাশ করেছিলেন।

১৯৩৩ সালে মুক্তিপ্রাপ্ত *ডাকু কি লড়কি* চলচ্চিত্রে গান গাওয়ার মাধ্যমে তিনি নেপথ্য সঙ্গীত শিল্পী হিসেবে আত্মপ্রকাশ করেন। প্রথম দিকে লাহোরের চলচ্চিত্রে প্লেব্যাক করলেও তিনি পরে বোম্বেতে চলে আসেন। ১৯৩৩ সালে রতন চলচ্চিত্রে গান গাওয়ার মাধ্যমে তিনি ব্যাপক জনপ্রিয়তা অর্জন করেন। তার গাওয়া 'আঁখিয়া মিলাকে জিয়া ভারমাকে' ও 'আই দিওয়ালি, আই দিওয়ালি' গান ব্যাপক জনপ্রিয়তা অর্জন করে। ঐ চলচ্চিত্রের সংগীত পরিচালক নওশাদের অধীনে *[[আনমোল ঘড়ি]]* (১৯৪৬), *[[মেলা]]* (১৯৪৮) ও *জাদু* (১৯৫১) চলচ্চিত্রে প্লেব্যাক করেছিলেন তিনি। ১৯৪৫ সালে মুক্তিপ্রাপ্ত *[[জিনাত]]* চলচ্চিত্রে 'আঁহে না ভরেঁ শিকয়াঁ না কিয়ে' গানে তিনি নূর জাহান ও কল্যাণীর সাথে প্লেব্যাক করেছিলেন, যেটি ছিল কোন মহিলার গাওয়া প্রথম কাওয়ালি। গানটি শ্রোতাদের মাঝে তুমুল জনপ্রিয়তা অর্জন করেছিল।

শমসাদ বেগম, খুরশিদ বানো, আমিরবাঈ কর্ণাটকির সাথে তিনি একসময় বলিউড প্লেব্যাক জগতে রাজত্ব করেছেন। পঞ্চাশের দশকের শেষ দিকে লতা মুঙ্গেশকর, গীতা দত্ত, আশা ভোঁসলেদের আবির্ভাব ঘটলে তাদের সঙ্গীত জীবন একরকম শেষ হয়ে যায়।

পঞ্চাশের দশকে তিনি চলচ্চিত্রাঙ্গন থেকে অবসর গ্রহণ করেন। অবসর নিলেও তিনি তার মেয়ে রোশন কুমারীর অনুষ্ঠানে সংগীত পরিবেশন করতেন। রোশন কুমারী একজন কত্থক নৃত্যশিল্পী ছিলেন, যিনি সত্যজিৎ রায়ের *[[জলসাঘর (চলচ্চিত্র)|জলসাঘর]]* (১৯৫৮) চলচ্চিত্রে অভিনয় করেছেন।

## মৃত্যু
জোহরাবাঈ আম্বালেওয়ালী ১৯৯০ সালের ২১ ফেব্রুয়ারি মৃত্যুবরণ করেন।

## চলচ্চিত্র তালিকা
তিনি যেসব চলচ্চিত্রে প্লেব্যাক করেছেন সেগুলো হল:
* *ডাকু কি লাড়কি* (১৯৩৩)
* *গ্রামোফোন সিংগার* (১৯৩৮)
* *[[গীত]]* (১৯৪৪)
* *[[পহলে আপ]]* (১৯৪৪)
* *[[রতন]]* (১৯৪৪)
* *[[জিনাত]]* (১৯৪৫)
* *[[সোনি মাহিওয়াল]]* (১৯৪৬)
* *[[আনমোল ঘড়ি]]* (১৯৪৬)
* *[[দেবর]]* (১৯৪৬)
* *[[এলান]]* (১৯৪৭)
* *[[মেলা]]* (১৯৪৮)
* *চুনারিয়া* (১৯৪৮)
* *[[মহল]]* (১৯৪৯)
* *দিল কি বস্তি* (১৯৪৯)
* *প্রীত কা গীত* (১৯৫০)
* *জাদু* (১৯৫১)
* *কাশ্মীর* (১৯৫১)
* *ঊষা কিরণ* (১৯৫২)

## তথ্যসূত্র

বিষয়শ্রেণী:২০শ শতাব্দীর ভারতীয় সঙ্গীতশিল্পী
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:১৯৯০-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:ভারতীয় ব্যক্তি
বিষয়শ্রেণী:হরিয়ানার সঙ্গীতশিল্পী
বিষয়শ্রেণী:নারী হিন্দুস্তানি সংগীতশিল্পী
মাই হার্ট উইল গো অন

**"মাই হার্ট উইল গো অন"** () হল কানাডীয় গায়িকা সেলিন দিয়োঁর রেকর্ডকৃত একটি গান। এটি জেমস ক্যামেরন পরিচালিত ব্লকবাস্টার চলচ্চিত্র *[[টাইটানিক (১৯৯৭-এর চলচ্চিত্র)|টাইটানিক]]* (১৯৯৭)-এর প্রধান থিম সং হিসেবে পরিবেশিত হয়েছিল। গানটির সুর আয়োজন করেন জেমস হর্নার এবং গীত রচনা করেন উইল জেনিংস।

"মাই হার্ট উইল গো অন" গানটি প্রথম অস্ট্রেলিয়া ও জার্মানিতে ১৯৯৭ সালের ৮ ডিসেম্বর প্রকাশিত হয় এবং সারা বিশ্বে ১৯৯৮ সালের জানুয়ারি ও ফেব্রুয়ারি মাসে প্রকাশিত হয়। দিয়োঁর পঞ্চম ইংরেজি ভাষার অ্যালবাম *[[লেট্‌স টক অ্যাবাউট লাভ]]* (১৯৯৭)-এর একক এবং *[[টাইটানিক (১৯৯৭-এর চলচ্চিত্র)|টাইটানিক]]* চলচ্চিত্রের সঙ্গীত হিসেবে প্রকাশের পর এই প্রণয়ধর্মী গানটি আন্তর্জাতিক হিট তকমা লাভ করে, এবং বিভিন্ন দেশে শীর্ষ স্থান অধিকার করে, তন্মধ্যে রয়েছে অস্ট্রেলিয়া, অস্ট্রিয়া, আয়ারল্যান্ড, ইতালি, কানাডা, জার্মানি, ডেনমার্ক, নরওয়ে, নেদারল্যান্ডস, ফিনল্যান্ড, ফ্রান্স, বেলজিয়াম, মার্কিন যুক্তরাষ্ট্র, যুক্তরাজ্য, স্কটল্যান্ড, স্পেন, সুইডেন, ও সুইজারল্যান্ড।

## তথ্যসূত্র

## বহিঃসংযোগ
* 

বিষয়শ্রেণী:১৯৯৭-এর গান
বিষয়শ্রেণী:১৯৯৭-এর একক
বিষয়শ্রেণী:এপিক রেকর্ডসের একক
বিষয়শ্রেণী:কলাম্বিয়া রেকর্ডসের একক
বিষয়শ্রেণী:সনি মিউজিকের একক
বিষয়শ্রেণী:সেলিন দিয়োঁর গান
বিষয়শ্রেণী:শ্রেষ্ঠ মৌলিক গান বিভাগে একাডেমি পুরস্কার বিজয়ী গান
বিষয়শ্রেণী:গোল্ডেন গ্লোব পুরস্কার (সেরা মৌলিক গান) বিজয়ী গান
বিষয়শ্রেণী:বর্ষসেরা গান বিভাগে গ্র্যামি পুরস্কার
বিষয়শ্রেণী:বর্ষসেরা রেকর্ড বিভাগে গ্র্যামি পুরস্কার
বিষয়শ্রেণী:স্পেনের শীর্ষ একক
বিষয়শ্রেণী:ইউকে একক চার্টের শীর্ষ একক
বিষয়শ্রেণী:বিলবোর্ড হট ১০০-এর শীর্ষ একক
বিষয়শ্রেণী:অস্ট্রেলিয়ার শীর্ষ একক
বিষয়শ্রেণী:ডেনমার্কের শীর্ষ একক
বিষয়শ্রেণী:আইরিশ একক চার্টের শীর্ষ একক
বিষয়শ্রেণী:জার্মানির শীর্ষ একক
বিষয়শ্রেণী:চলচ্চিত্রের গান
চাঁদ নবাব

**চাঁদ নবাব** একজন পাকিস্তানি সাংবাদিক যিনি করাচিতে বাস করেন।

## জীবনী
চাঁদ নবাব জন্মেছিলেন পাকিস্তানের সিন্ধু প্রদেশের মিরপুরখাসে। পরে তার পরিবার করাচিতে চলে যায়।

তিনি 'ইন্দাস নিউজ' এ সাংবাদিক ও টিভি উপস্থাপক হিসেবে যোগদানের মাধ্যমে কর্মজীবন শুরু করেন। ২০০৮ সালে তার সহকর্মীরা ইন্টারনেটে তার একটি ভিডিও আপলোড করলে তিনি ব্যাপক পরিচিতি পান। ভিডিওতে তিনি রেলওয়ে স্টেশনের পাশের একটি ওভারব্রিজের সিঁড়িতে দাঁড়িয়ে ছিলেন এবং বারবার তার প্রতিবেদন ট্রেনযাত্রীদের যাতায়াতের দরুন বাধাপ্রাপ্ত হচ্ছিল। ভিডিওটি সম্পাদনা ছাড়াই তার সহকর্মীরা আপলোড করেছিল ও সামাজিক যোগাযোগমাধ্যমে ভিডিওটি ভাইরাল হয়েছিল।

২০১৫ সালের ব্যবসাসফল হিন্দি চলচ্চিত্র *[[বজরঙ্গি ভাইজান]]* এর পরিচালক কবির খান 'চাঁদ নবাব' নামের একটি চরিত্রটি তার সিনেমায় রেখেছিলেন। নওয়াজুদ্দীন সিদ্দিকী চলচ্চিত্রটিতে 'চাঁদ নবাব' চরিত্রে অভিনয় করেছিলেন ও রেলওয়ে স্টেশনের সেই ঘটনাটি চলচ্চিত্রে পুনঃচিত্রায়িত হয়েছিল।

*[[বজরঙ্গি ভাইজান]]* মুক্তির পর চাঁদ নবাব রাতারাতি বিখ্যাত হয়ে যান। ভারতীয় পত্রিকা *হিন্দুস্তান টাইমস*কে দেওয়া এক সাক্ষাৎকারে তিনি জানান, চলচ্চিত্রটি মুক্তির পর তিনি বহু চাকরির ও বিজ্ঞাপনচিত্রে অভিনয়ের প্রস্তাব পেয়েছেন কিন্তু, তিনি অভিনয়ে আগ্রহী নন।

## তথ্যসূত্র

বিষয়শ্রেণী:১৯৬২-এ জন্ম
বিষয়শ্রেণী:পাকিস্তানি সাংবাদিক
বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি মুসলিম
বিষয়শ্রেণী:মুহাজির ব্যক্তি
বাণেশ্বর, কোচবিহার

**বাণেশ্বর** ভারতের পূর্বপ্রান্তে অবস্থিত পশ্চিমবঙ্গ রাজ্যের উত্তরপ্রান্তে কোচবিহার জেলার একটি জনগণনা নগর৷

বাণেশ্বর প্রধানত শিব মন্দির এবং মন্দির সংলগ্ন শিব পুকুরে থাকা স্থানীয় মোহন নামক কচ্ছপের জন্য বিখ্যাত৷ 'বাণেশ্বর' শব্দটি দুটি পৃৃৃথক শব্দ তথা 'বাণ' ও 'ঈশ্বর'-এর একত্রীকরণে উৎপন্ন৷ একদা অসুররাজ বান তার ইষ্টদেবতা শিবকে পাতালপুরীতে স্থাপিত করতে চাইলে ব্যর্থ হন ও শিবলিঙ্গটি বর্তমান স্থানে প্রতিষ্ঠা পায়৷ দেবত্র কমিটি প্রতিবছর মাঘমাসের চতুর্দশীর দিন একটি শিবমেলা উৎযাপন করেন৷

## ইতিহাস
## ভূগোল
বাণেশ্বরে গড় বার্ষিক বৃৃষ্টিপাত ৩২০০ মিলিমিটার৷ কোচবিহার ও আলিপুরদুয়ার শহরের মধ্যবর্তী ১২ এ পশ্চিমবঙ্গ রাজ্যসড়কের ওপর অবস্থিত৷ বানেশ্বর রেলওয়ে স্টেশনটি এই শহরে অবস্থিত৷
## পরিবহন
বাণেশ্বর শহরটি জেলাসদর কোচবিহার থেকে ১২ কিলোমিটার ও পার্শ্ববর্তী আলিপুরদুয়ার জেলার সদর আলিপুরদুয়ার থেকে ১৩ কিমি দূরে অবস্থিত, যা সড়কপথের মাধ্যমে যুক্ত৷ নিকটস্থ বাণেশ্বর ও নতুন বাণেশ্বর রেলওয়ে স্টেশন থেকে শিলিগুড়ি ও কোচবিহারগামী ট্রেন সহজলভ্য৷

## শিক্ষা
বাণেশ্বর শহরে একটি বালক ও একটি বালিকা বিদ্যালয় রয়েছে৷ বিদ্যালয় দুটি যথাক্রমে, বাণেশ্বর খাবসা উচ্চ বালক বিদ্যালয় এবং বাণেশ্বর বালিকা বিদ্যালয়৷ সারথিবালা মহাবিদ্যালয়টি এখানেই অবস্থিত৷

## জনতত্ত্ব
২০১১ খ্রিষ্টাব্দের ভারতের জনগণনা অনুসারে বাণেশ্বর শহরের জনসংখ্যা ৪৮৪১ জন, যার মধ্যে ২৫৩৪ জন পুরুষ ও ২৩০৭ জন নারী৷ প্রতি হাজার পুরুষে ৯১০ জন নারী৷ ৬ বছর অনুর্দ্ধ ৪৪৮ জন শিশু, যা সমগ্র জনসংখ্যার ৯.২৫ %৷ ৬ বছরোর্দ্ধ জনসংখ্যার ৯৩.৫১% অর্থাৎ ৪১০৮ জন সাক্ষর৷

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:কোচবিহার জেলার শহর ও নগর
মতলব দক্ষিণ থানা

**মতলব দক্ষিণ থানা** বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি থানা।

## প্রতিষ্ঠাকাল
১৮৫৮ খ্রিষ্টাব্দে তৎকালীন মতলব খাঁর হাট মতলবগঞ্জ থানা নামে আত্মপ্রকাশ করে। পরবর্তীতে মতলব উত্তর উপজেলা মতলব উপজেলা থেকে আলাদা করা হলে এ থানা মতলব দক্ষিণ থানা নামে পরিচিতি লাভ করে।

## প্রশাসনিক এলাকাসমূহ
মতলব দক্ষিণ উপজেলার ২টি পৌরসভা ও ৫টি ইউনিয়নের প্রশাসনিক কার্যক্রম মতলব দক্ষিণ থানার আওতাধীন।

;পৌরসভা:
* নারায়ণপুর
* মতলব

;ইউনিয়নসমূহ:
* ১নং নায়েরগাঁও উত্তর
* ২নং নায়েরগাঁও দক্ষিণ
* ৩নং খাদেরগাঁও
* ৪নং নারায়ণপুর (নারায়ণপুর পৌরসভা প্রতিষ্ঠার ফলে ইউনিয়ন পরিষদ কার্যক্রম বর্তমানে বিলুপ্ত)
* ৫নং উপাদী উত্তর
* ৬নং উপাদী দক্ষিণ

## আরও দেখুন
* মতলব দক্ষিণ উপজেলা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:চাঁদপুর জেলার থানা
বিষয়শ্রেণী:মতলব দক্ষিণ উপজেলা
নায়েরগাঁও উত্তর ইউনিয়ন

**নায়েরগাঁও উত্তর** বাংলাদেশের চাঁদপুর জেলার অন্তর্গত মতলব দক্ষিণ উপজেলার একটি ইউনিয়ন।

## আয়তন
নায়েরগাঁও উত্তর ইউনিয়নের আয়তন ৩,২৩৪ একর।

## জনসংখ্যার উপাত্ত
২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের জনসংখ্যা ১৯,৮৪৫ জন। এর মধ্যে পুরুষ ৯,৪২০ জন এবং মহিলা ১০,৪২৫ জন। মোট পরিবার ৪,১৬৪টি।

## অবস্থান ও সীমানা
মতলব দক্ষিণ উপজেলার সর্ব-উত্তরে নায়েরগাঁও উত্তর ইউনিয়নের অবস্থান। এ ইউনিয়নের দক্ষিণে নায়েরগাঁও দক্ষিণ ইউনিয়ন, পূর্বে কচুয়া উপজেলার বিতারা ইউনিয়ন ও পাথৈর ইউনিয়ন, উত্তরে কুমিল্লা জেলার দাউদকান্দি উপজেলার মারুকা ইউনিয়ন এবং পশ্চিমে কুমিল্লা জেলার দাউদকান্দি উপজেলার দৌলতপুর ইউনিয়ন অবস্থিত।

## প্রশাসনিক কাঠামো
নায়েরগাঁও উত্তর ইউনিয়ন মতলব দক্ষিণ উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম মতলব দক্ষিণ থানার আওতাধীন। এটি জাতীয় সংসদের ২৬১নং নির্বাচনী এলাকা চাঁদপুর-২ এর অংশ।

## শিক্ষা ব্যবস্থা
২০১১ সালের পরিসংখ্যান অনুযায়ী নায়েরগাঁও উত্তর ইউনিয়নের সাক্ষরতার হার ৬০.১%।

## শিক্ষা প্রতিষ্ঠান
কাচিয়ারা স্কুল এন্ড কলেজ।
কাচিয়ারা জামালিয়া আলিম মাদরাসা।
কাচিয়ারা বালিকা উচ্চ বিদ্যালয়।
নন্দিখোলা ফাজিল মাদরাসা

## যোগাযোগ ব্যবস্থা

## খাল ও নদী

## হাট-বাজার

## দর্শনীয় স্থান

## উল্লেখযোগ্য ব্যক্তি
অধ্যাপক  ডাক্তার মেহেরুন্নেছা। তিনি শহীদ সোহরাওয়ার্দী মেডিকেল কলেজের প্যাথলজি বিভাগের প্রধান ছিলেন।তিনি সিলেট ওসমানি মেডিকেল কলেজ থেকে এমবিবিএস পাশ করেন। তিনি আধারা মিয়াজি বাড়ির ইসমাইল সারেং এর মেয়ে।  

অধ্যাপক এনামুল হক আধারা বেপারী বাড়ির কফিলউদ্দীন মৌলভির সন্তান। তিনি কুষ্টিয়া ইসলামি বিশ্ববিদ্যালয় থেকে একাউন্টিং বিষয়ে স্নাতক ও স্নাতকোত্তর ডিগ্রি অর্জন করেন। তিনি বর্তমানে কুমিল্লা জেলার বড়ুরা উপজেলার আড্ডা ডিগ্রি কলেজের প্রিন্সিপাল হিসেবে দায়িত্ব পালন করছেন।   

## জনপ্রতিনিধি

## আরও দেখুন
* মতলব দক্ষিণ উপজেলা
* মতলব দক্ষিণ থানা
* চাঁদপুর জেলা

## তথ্যসূত্র

## বহিঃসংযোগ

বিষয়শ্রেণী:মতলব দক্ষিণ উপজেলার ইউনিয়ন
বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
শিমুলিয়া ইউনিয়ন, শিবালয়

**শিমুলিয়া ইউনিয়ন** ঢাকা বিভাগের মানিকগঞ্জ জেলার অন্তর্গত শিবালয় উপজেলার অধীন একটি ইউনিয়ন। ইউনিয়নটির আয়তন ২৭.১১ বর্গ কিলোমিটার। ইউনিয়নের তারাইল এলাকায় শিমুলিয়া ইউনিয়ন পরিষদ কার্যালয় অবস্থিত।

প্রশাসনিক কাঠামো
* ১ নং ওয়ার্ড শিমুলিয়া, ছোট বুতনী
* ২ নং ওয়ার্ড বুতনী, বিবিরাস্তী
* ৩ নং ওয়ার্ড বেজপাড়া, বিল বড়িল,খালিশা
* ৪ নং ওয়ার্ড চালিতা বাড়ি,পাড়া গ্রাম,ফেচুয়াধারা
* ৫ নং ওয়ার্ড কোঠা ধারা, ঢাকাইজোড়া, ইন্তাজগঞ্জ
* ৬ নং ওয়ার্ড তারাইল,দরি কান্দি
* ৭ নং ওয়ার্ড জামশা
* ৮ নং ওয়ার্ড শাকরাইল
* ৯ নং ওয়ার্ড যমুনাবাদ
## তথ্যসূত্র

#shimuliaup.manikganj.gov.bd
কানাইপুর জমিদার বাড়ি

**কানাইপুর জমিদার বাড়ি** ঢাকা বিভাগের, ফরিদপুর জেলার, ফরিদপুর সদর উপজেলার, কানাইপুর ইউনিয়নের, কুমার নদীর পাড়ে অবস্থিত। এই জমিদার বাড়িটি শিকদার বাড়ি হিসেবে অধিক পরিচিত।

## ইতিহাস
৪০০ শত বছর আগে এই জমিদার বাড়িটি প্রতিষ্ঠিত হয়। এই জমিদার বংশের রাণী ভবতারিণী শিকদার সুশাসক ছিলেন। জমিদার হিসেবে শিকদার বংশের উন্নতি শুরু হয় ভবতারিনী শিকদারের আমল থেকে। বিধবা রানী ভবতারিণী তার একমাত্র সন্তান সতীশ চন্দ্র শিকদার এবং অপর এক বিপত্নিক কর্মচারীর সহায্যে তার জমিদারি পরিচালনা করতেন। তবে রাণী ভবতারিণীর এই একমাত্র পুত্র সুশাসকের চাইতে উদ্ধত, অহংকারী এবং কুটনৈতিক হিসেবে বেশি পরিচিত ছিলেন। পরবর্তীকালে সতীশ চন্দ্র শিকদারের দুই পুত্র সুরেন্দ্র নাথ শিকদার এবং নিরদবরন শিকদারের মধ্যে জমিদারি ভাগাভাগি হয়ে যায় এবং সুরেন্দ্র নাথ বড় সন্তান হিসেবে জমিদারীর সিংহভাগ মালিকানা লাভ করে। সুরেন্দ্র নাথের অকাল মত্যুর পরে তার স্ত্রী রাধা রানী শিকদার জমিদারি পরিচালনা করা শুরু করেন। রাধা রানী শিকদারের মত্যুর পর পুত্ররা কলকাতায় অভিবাসন করেন এবং অর্থনৈতিক ভাঙ্গনের কারণে এক সময়ে এই জমিদারি সরকার বাজেয়াপ্ত করে নেয়।

হাজী শরীয়তুল্লাহ এবং পরবর্তিতে তার পুত্র দুদু মিয়া ১৮১৮ সালে জমিদারদের অন্যায়ের বিরুদ্ধে ফরিদপুরে ফরায়েজি আন্দোলনের নেতৃত্বদান করেছিলন।

## বর্তমান অবস্থা
বর্তমানে এই জমিদার বাড়িটি প্রায় ধ্বংসের মুখে। অযত্ন ও অবহেলার কারণে প্রাসাদের দেয়ালগুলোর ভাঙ্গন ধরেছে।

## তথ্যসূত্র

বিষয়শ্রেণী:জমিদার বাড়ি
বিষয়শ্রেণী:ফরিদপুর সদর উপজেলা
বিষয়শ্রেণী:ঐতিহাসিক স্থান
বিষয়শ্রেণী:ফরিদপুর জেলার দর্শনীয় স্থান
সংহিতা নন্দী

**সংহিতা নন্দী** একজন শাস্ত্রীয় সংগীতশিল্পী, যিনি হিন্দুস্তানি শাস্ত্রীয় সংগীত জগতের নানা ক্ষেত্রে বিচরণ করেছেন। তিনি কিরানা ঘরনার শাস্ত্রীয় সংগীত, ঠুমরী ও খেয়ালে সুদক্ষ।

## প্রারম্ভিক জীবন
সংহিতা নন্দীর আদি বাড়ি পশ্চিমবঙ্গ রাজ্যের দুর্গাপুরে। ১৯৯৫ সালে আকাশবাণী কলকাতার শিল্পী হিসেবে গান গাওয়া শুরু করলেও ১৯৯৭ সালে মার্কিন যুক্তরাষ্ট্রে পাড়ি জমান তিনি।

ছোটবেলায় তিনি এ. কাননের কাছ থেকে কিরানা ঘরনার গানের তালিম নিয়েছিলেন। এ. কানন ছিলেন আইটিসি সংগীত রিসার্চ একাডেমির সবচেয়ে প্রবীণ গুরু। এছাড়াও বিনায়ক তোরভি ও মাশকুর আলী খান এর নিকট গানের তালিম নিয়েছেন তিনি।

## কর্মজীবন
তিনি ভার‍ত ও ভারতের বাইরের বিভিন্ন দেশের দর্শকদের সামনে সংগীত পরিবেশন করেছেন। তাকে বিভিন্ন সংগীত উৎসবে গান গাওয়ার জন্য আমন্ত্রণ জানিয়েছে কর্তৃপক্ষ। তিনি সওয়াই গন্ধর্ব ভীমসেন সংগীত উৎসব, তানসেন সমারোহ, সপ্তক বার্ষিক সংগীত উৎসব, হরবল্লভ সংগীত সম্মেলন, আইটিসি সংগীত রিসার্চ একাডেমি, গুরুরাও দেশপান্ডে সংগীত সভা, লক্ষ্মী নারায়ণ সংগীত সমারোহ, পরম্পরা নৃত্য ও সংগীত উৎসব, সামাগামা উৎসব, ওস্তাদ রহমত খান সংগীত সম্মেলন, যশবন্ত রাও চৌহান স্মৃতি সংগীত সমারোহ, সংগীত মহাভারতীসহ আরো বিভিন্ন জায়গায় আয়োজকদের ডাকে সংগীত পরিবেশন করেছেন।

তিনি যুক্তরাষ্ট্র ও কানাডার বিভিন্ন স্থানে সংগীত পরিবেশন করেছেন। তিনি যুক্তরাষ্ট্রের ফিলাডেলফিয়ার অ্যানেনবার্গ সেন্টার ফর দ্য পারফর্মিং আর্টস, ওয়াশিংটন ডিসির বিশ্বব্যাংক অডিটোরিয়াম,শিকাগোর বিশ্ব সংগীত উৎসব,  নিউইয়র্কের ছন্দায়ন অল নাইট কনসার্ট, কর্নেল বিশ্ববিদ্যালয়, ড্রেক্সেল বিশ্ববিদ্যালয়, বোস্টনের বিখ্যাত ম্যাসাচুসেট্‌স ইনস্টিটিউট অব টেকনোলজি এবং কানাডার টরেন্টোর আরোহী শাস্ত্রীয় সংগীত উৎসব ও এডমন্টনের অ্যালবার্টা রয়াল মিউজিয়াম ছাড়া উত্তর আমেরিকা মহাদেশের আরও বিভিন্ন স্থানে সংগীত পরিবেশন করেছেন।

এছাড়াও তিনি ইউরোপ মহাদেশের যুক্তরাজ্য, ফ্রান্স, বেলজিয়াম ও নেদারল্যান্ডসসহ আরো বিভিন্ন দেশে পরিবেশন করেছেন।

*সল্ট ব্রিজ* চলচ্চিত্রে গান গাওয়ার মাধ্যমে তার নেপথ্য সঙ্গীত জগতে অভিষেক হয়। তিনি *সল্ট ব্রিজ* চলচ্চিত্রে গান গাওয়ার জন্য ৮৮তম অস্কার পুরস্কারের জন্য মনোনীত হয়েছিলেন। ভারত এবং অস্ট্রেলিয়ার যৌথ প্রযোজনায় নির্মিত *সল্ট ব্রিজ* চলচ্চিত্রে 'বচপন থা' গান গাওয়ার জন্য তিনি মনোনীত হয়েছিলেন। এছাড়া *সেরেনিটি* শিরোনামের তার একটি গানের অ্যালবাম বাজারে বের হয়েছে।

তার গাওয়া গান পণ্ডিত বিশ্ব মোহন ভাট, পণ্ডিত রাজশেখর মনসুর, পণ্ডিত নয়ন ঘোষ, পণ্ডিত জি. এস. সাচদেব, কে. পরমজ্যোতি ও জন ক্যালিফ্রাদের মত বিখ্যাত সংগীতবোদ্ধাদের মুগ্ধ করেছে।

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:পশ্চিমবঙ্গের নারী সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:ভারতীয় ধ্রুপদী গায়িকা
বিষয়শ্রেণী:পশ্চিমবঙ্গের সঙ্গীতশিল্পী
বিষয়শ্রেণী:নারী হিন্দুস্তানি সংগীতশিল্পী
বিষয়শ্রেণী:২০শ শতাব্দীর ভারতীয় গায়িকা
বিষয়শ্রেণী:২১শ শতাব্দীর ভারতীয় গায়িকা
হরিশচন্দ্র বর্মা

থাম্ব|হরিশ চন্দ্র বর্মা
**হরিশ চন্দ্র বর্মা** ভারতের এক্সপেরিমেন্টাল পদার্থবিদদের মধ্যে অন্যতম। তিনি আইআইটি কানপুরের অবসরপ্রাপ্ত অধ্যাপক। নিউক্লিয়ার ফিজিক্স তার গবেষণার ক্ষেত্র।

তিনি স্কুল স্তরের, স্নাতক ও স্নাতকোত্তর স্তরের বিভিন্ন বই লিখেছেন। তার বইগুলির মধ্যে কনসেপ্ট অফ ফিজিক্স বইটি অধিক সমাদৃত। তিনি আইআইটি কানপুরের সংলগ্ন অঞ্চলের গরীব পড়ুয়াদের জন্য শিক্ষা সোপান নামে একটি সংস্থা প্রতিষ্ঠা করেছেন।

তিনি বিহার রাজ্য সরকার কর্তৃক মওলানা আবুল কালাম আজাদ শিক্ষা পুরস্কার লাভ করেন। ২০২০ সালে তিনি ভারত সরকার কর্তৃক পদ্মশ্রী পদকে ভূষিত হন।

## ছাত্র জীবন
হরিশচন্দ্র বর্মা তার ছাত্র জীবন পাটনাতে কাটিয়েছেন এবং তা তার বইয়ের বিভিন্ন লেখা থেকে প্রতিফলিত হয়। তিনি তার গণিতের প্ৰথমিক পাঠ তার পিতা গণেশ প্রসাদ বর্মার কাছ থেকে পান। তিনি নিজেও একজন শিক্ষক ছিলেন। তার শিক্ষা জীবনের প্রাক্কাল খানিকটা অম্ল মধুর ছিল। সেই সময় পরীক্ষায় উত্তীর্ণ হওয়ার জন্য তাকে কষ্ট করতে হতো, যদিও পরবর্তীতে স্নাতক স্তরে পাটনা মহাবিদ্যালয়ে ভর্তি হওয়ার পর খুবই মসৃন  ছিল। সেখানে তিনি বেশ কিছু ভালো ভালো অধ্যাপকদের সান্নিধ্যে এসেছিলেন।

## অধ্যাপক জীবন
### পাটনা কলেজ
১৯৮০ সালে তিনি অধ্যাপক হিসাবে পাটনা কলেজে যোগ দেন। সেখানে তিনি দীর্ঘ ১৫ বছর অধ্যাপনা করেন। এর পর তিনি আই আই টি কানপুর অধ্যাপক হিসাবে যুক্ত হন।

### আই আই টি কানপুর
বর্মা ১৯৯৪ সালে আই আই টি কানপুরে যোগ দেন। এছাড়াও তিনি আরো অনেক মহাবিদ্যালয়ে অধ্যাপনা করেছেন। তিনি কানপুরে স্নাতকোত্তর ও পিএইচ ডি শিক্ষাথীদের গাইড করেন।এখানে থাকা কালীন তিনি অধ্যাপনা ছাড়াও আরো নানা সামাজিক কাজে যুক্ত ছিলেন। সেখানে তিনি ছোট ছোট বাচ্চাদের পড়াতেন।  তার বিভিন্ন উদ্যোগের মধ্যে স্কুল ফিজিক্স প্রজেক্ট, শিক্ষা সোপান, উৎসাহী ফিজিক্স টিচার বেশ উল্লেখযোগ্য। ২০১৭ সালের ৩০ জুন তিনি অবসর গ্রহণ করেন।

## প্রকাশনা

তার সর্বমোট ১৩৯ টি গবেষণা পত্র বিভিন্ন পত্রিকায় প্রকাশ পেয়েছে। এছাড়া তিনি স্নাতক ও স্নাতকোত্তর স্তরের বেশ কিছু বই লেখেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৫২-এ জন্ম
বিষয়শ্রেণী:পদ্মশ্রী প্রাপক
বিষয়শ্রেণী:বিজ্ঞান ও প্রকৌশলে পদ্মশ্রী প্রাপক
বিষয়শ্রেণী:দ্বারভাঙার ব্যক্তি
বিষয়শ্রেণী:ভারতীয় নিউক্লীয় পদার্থবিজ্ঞানী
নগর চ্যাংড়াবান্ধা

**চ্যাংড়াবান্ধা** ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলাতে অবস্থিত একটি জনগণনা নগর৷ এটি একটি সীমান্তবর্তী শহর৷

## ভূগোল
চ্যাংড়াবান্ধা শহরটি কোচবিহার জেলার মেখলিগঞ্জ মহকুমার মেখলিগঞ্জ ব্লকের অন্তর্ভুক্ত৷ এটি ধরলা নদীর তীরে অবস্থিত৷ শহরটি মেখলিগঞ্জ থানার অন্তর্গত এবং এটি কোচবিহার জেলার একটি স্থলসীমান্ত বন্দর, যা বাংলাদেশ সংলগ্ন৷

## জনতত্ত্ব
২০১১ খ্রিষ্টাব্দের ভারতের জনগণনা অনুসারে নগর চ্যাংড়াবান্ধা শহরের জনসংখ্যা ৪৪৮৩ জন, যার মধ্যে ২২৫১ জন পুরুষ ও ২২৩২ জন নারী৷ প্রতি হাজার পুরুষে ৯৯২ জন নারী৷ ৬ বছর অনুর্দ্ধ ৪৮৯ জন শিশু, যা সমগ্র জনসংখ্যার ১০.৯১ %৷ ৬ বছরোর্দ্ধ জনসংখ্যার ৭৯.৪২% অর্থাৎ ৩১৭২ জন সাক্ষর৷

## পরিবহন
চ্যাংড়াবান্ধা শহরটি একটি স্থলবন্দর৷ ১২এ নং রাজ্য সড়ক এবং ১৬ নং রাজ্য সড়কটি এই শহরে অবস্থিত৷ এছাড়া আন্তর্জাতিক বাণিজ্যের জন্য শহরটি জেলাসদর সহ বিভিন্ন অন্যান্য গুরুত্বপূর্ণ শহরের সাথে যুক্ত৷ নিকটবর্তী রেলস্টেশন দুটি হলো চ্যাংড়াবান্ধা রেলওয়ে স্টেশন এবং নিউ চ্যাংড়াবান্ধা রেলওয়ে স্টেশন৷

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:কোচবিহার জেলার শহর ও নগর
বিষয়শ্রেণী:বাংলাদেশ–ভারত সীমান্ত পারাপার
গেন্ডারিয়া থানা

**গেন্ডারিয়া** বাংলাদেশের রাজধানী ঢাকার একটি থানা। এর আয়তন প্রায় । তাছাড়া ঢাকার সবকটি জায়গার মধ্যে অতীতে এটি খুব প্রাচীন এবং বিখ্যাত একটি এলাকা ছিল। পূর্বে এলাকাটির নাম ছিল গ্র্যান্ড এরিয়া। অন্য একটি মত হচ্ছে এক সময় এই অঞ্চলে প্রচুর আখ চাষ হতো। আর আখকে স্থানীয় ভাষায় 'গেণ্ডারি' বলা হতো। এই 'গেণ্ডারি' থেকেই গেন্ডারিয়া নামের উৎপত্তি। থানাটির পাশেই রয়েছে বুড়িগঙ্গা নদী।

## শিক্ষা

এই থানার একমাত্র উচ্চমাধ্যমিক শিক্ষাপ্রতিষ্ঠান হলো ফজলুল হক মহিলা কলেজ।

গেন্ডারিয়া থানার উল্লেখযোগ্য মাধ্যমিক শিক্ষাপ্রতিষ্ঠানের মধ্যে রয়েছে বাংলাদেশ ব্যাংক আদর্শ উচ্চ বিদ্যালয়, গেন্ডারিয়া উচ্চ বিদ্যালয়, মনিজা রহমান বালিকা উচ্চ বিদ্যালয়, নারিন্দা সরকারি উচ্চ বিদ্যালয় ইত্যাদি। এছাড়া এখানে একটি ফাজিল ও একটি কামিল মাদ্রাসা রয়েছে।

## আরও দেখুন
* বাংলাদেশের উপজেলাসমূহ
* বাংলাদেশের জেলাগুলির তালিকা
* বাংলাদেশের বিভাগ
* গেন্ডারিয়া রেলওয়ে স্টেশন

## তথ্যসূত্র

## বহিঃসংযোগ
* গেন্ডারিয়া থানা - বাংলাপিডিয়া

বিষয়শ্রেণী:ঢাকা জেলার থানা
বিষয়শ্রেণী:পুরান ঢাকা
কদমতলী থানা

**কদমতলী** বাংলাদেশের রাজধানী ঢাকার একটি থানা। এর আয়তন প্রায় ১০.১৬ কিমি২।

## ইতিহাস
২০০৮ সালের ২৩ সেপ্টেম্বর শ্যামপুর ও ডেমরা থানার অংশবিশেষ নিয়ে কদমতলী থানা গঠিত হয়। শ্যামপুর থানার কদমতলী শিল্পাঞ্চলের নামানুসারে এর নামকরণ করা হয়।

## আরও দেখুন
* বাংলাদেশের উপজেলাসমূহ
* বাংলাদেশের জেলাগুলির তালিকা
* বাংলাদেশের বিভাগ

## তথ্যসূত্র

## বহিঃসংযোগ
* কদমতলী থানা - বাংলাপিডিয়া

বিষয়শ্রেণী:ঢাকা জেলার থানা
খড়িমালা খাগড়াবাড়ী

**খড়িমালা খাগড়াবাড়ি** ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷
## ভূগোল
খড়িমালা খাগড়াবাড়ি শহরটি কোচবিহার জেলার কোচবিহার ১ ব্লকের অন্তর্ভুক্ত৷ এটি তোরষা নদীর তীরে অবস্থিত৷ শহরটি কোচবিহার থানার অন্তর্গত এবং এটি কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন৷
## জনতত্ত্ব
২০১১ খ্রিষ্টাব্দের ভারতের জনগণনা অনুসারে খড়িমালা খাগড়াবাড়ি শহরের জনসংখ্যা ৭৮৪৪ জন, যার মধ্যে ৩৯৩৬ জন পুরুষ ও ৩৯০৮ জন নারী৷ প্রতি হাজার পুরুষে ৯৯৩ জন নারী৷ ৬ বছর অনুর্দ্ধ ৬৬৬ জন শিশু, যা সমগ্র জনসংখ্যার ৮.৪৯ %৷ ৬ বছরোর্দ্ধ জনসংখ্যার ৯০.০১% অর্থাৎ ৬৪৬১ জন সাক্ষর৷
## পরিবহন
শহরটি ১৭ নং জাতীয় সড়কের নিকট অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ শিলিগুড়ি, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো কোচবিহার রেলওয়ে স্টেশন৷

## তথ্যসূত্র

## বহিঃসংযোগ

বিষয়শ্রেণী:পশ্চিমবঙ্গের শহর
বিষয়শ্রেণী:কোচবিহার জেলার শহর ও নগর